OKAS-tiedote 7.2.2025

Hyvä jäsen

Elämme tilastojen mukaan vuoden kylmintä kuukautta. *Helmikuun nimi johtunee eräästä sydäntalvella näyttäytyvästä luonnonilmiöstä: jäähelmistä. Muutamina sydäntalven päivinä puiden oksat kimaltelevat tuhansin jäähelmin. Ilmiö on seuraus suojasäästä ja sitä seuranneesta äkkipakkasesta. Helmikuu helistää. (Kustaa Vilkunan ajantieto).*Yleensä helmikuun leudot säät ovat ennustaneet kylmää kevättä.   
Tänään 7.2. on myös valtakunnallinen varautumispäivä.  
Katsellaan.

**\*Seuraava jäsentilaisuus on 12.2.2025 klo 14** ravintola kompassissa (Piispanportti 10).  
**Vieraanamme on kirjailija Kati Tervo** ja hän kertoo lapsuudestaan Espoossa, vanhempien muutosta Olariin ja omasta perhe-elämästä Olarissa.  
Hän tuo tilaisuuteen myyntiin kirjoja: pokkari 3 €/kpl, kovakantinen 5 €/kpl.

**Ilmoittautuminen 9.2. mennessä.***Ilmoittautuminen Senioriappin tai yhdistyksen kotisivulla olevan tapahtumakalenterin kautta.  
olari.senioriyhdistys.fi/tapahtumat*

**\*Ilmoittautuminen SenioriAppin** kautta on suositeltavin, sillä ilmoittautuminen kirjautuu heti listalle ja myös kuittaus tulee pian.

**Toiseksi:** kaikkiin OKASin järjestämiin tilaisuuksiin ilmoittaudutaan joko SenioriAppin tai kotisivujen kautta.

**\*Jäsenmaksulasku** **lähetettiin jäsenille 3.1.2025 ja eräpäivä oli 20.1.** Tammikuussa jäsenmaksuja tulikin reippaasti. Kiitos. Sitten tahti hiljeni ja vielä puuttuu yli 50 suoritusta. Jos lähetetty lasku on hävinnyt jonnekin tai ei ole löytänyt perille, niin kannattaa ottaa yhteyttä: **Soili Männikkö, 040 566 3395,** [**soili.mannikko@gmail.com**](mailto:soili.mannikko@gmail.com) **.**

**\*Saanko esitellä.** Muistatte varmaankin tämän osaston kotisivulla. Nyt sivu on uudistunut, sillä Eija Kostiainen on luovuttanut viestikapulan Raija Hallikaiselle. Tervetuloa Raija, toimintaan mukaan!   
Raija on jo aloittanut ja ensimmäiset haastateltavat ovat Maija Raikamo ja Pertti Tervonen. Haastattelu löytyy sivulta  
*olari.senioriyhdistys.fi/yhdistys* ja sitten vasen valikko.   
Siellä Raija kertoo myös vähän itsestään.

**\*Okasin Oktaavi** **kokoontuu jälleen 10.2.2025** klo 15 Kompassissa.  
Ilmoittautuminen ennakkoon perjantaina.

**\*Lounaskerho kokoontuu 19.2.2025** klo 13 ravintola Saarnipuussa. Siellä nälkä lähtee.  
Ilmoittautuminen ennakkoon.

**\*Tukijäsenemme Parturi-kampaamo EEVA tarjoaa kaikille OKAS miehille** hiustenleikkauksen 20€ hintaan. Tarjous voimassa helmi- maaliskuun.

**\*OKAS-laskiaistapahtuma Puolarmaarissa 5.3. keskiviikkona.** Tämä perinteinen OKAS-tapahtuma onkin nyt poikkeuksellisesti **keskiviikkona**, sillä Eduskuntavierailu osui tiistaille. Mutta ei hätää, ulkoilu, makkaran paisto ja pullakahvit maistuvat keskiviikkonakin. Aloitamme klo 13.

**\*Seniori-info Isossa Omenassa** jatkuu. Seniori-info jalkautuu palvelutorille kevään aikana kerran kuussa seuraavasti: to 23.1. klo 12–15, to 27.2. klo 12–15, ti 25.3. klo 12–15, ti 22.4. klo 12–15, ti 27.5. klo 12–15. (*Kts.tiedote 24.1.2025)*

Terveisin

Eila Kari  
[eila.inkeri.kari@gmail.com](mailto:eila.inkeri.kari@gmail.com)

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>